1. **POVZETEK POGOJEV IN ZAHTEV JAVNEGA RAZPISA (2. odpiranje) TER KLJUČNE USMERITVE, KI JIH JE POTREBNO UPOŠTEVATI PRI PRIPRAVI PROJEKTNIH PREDLOGOV.**
* Projektne aktivnosti v okviru javnega razpisa se izvajajo **najmanj 3 in največ 4 mesece**, pri čemer se le-te **lahko začnejo izvajati s 1. 10. 2019, zaključijo pa se najkasneje do vključno 31. 7. 2020**.
* Najmanj **6 in največ 10 do/podiplomskih študentov**, od tega vsaj 2 študenta iz članice, ki je nosilka projekta. Vsak študent mora opraviti minimalno 12 ur na mesec.
* Vsak projekt mora vključevati negospodarsko ali neprofitno organizacijo iz **lokalnega/regionalnega okolja (Partner 1),** kjer je nastal izziv, ki ga bo projektna skupina skušala rešiti/izboljšati**.**
* V projekt **se lahko** vključi **organizacija z gospodarskega ali družbenega področja (Partner 2)**, ki na inovativen način pristopi k reševanju problema z namenom družbenega razvoja (lahko se vključi tudi več Partnerjev 2). Doprinos Partnerja(ev) 2 v projektu mora biti jasno in smiselno opredeljen.
* **Partner 1 ali 2 lahko v okviru posameznega prijavnega roka sodeluje v največ enem projektu.** *Preveriti pri partnerju, da se ne dogovarja za sodelovanje v projektu ŠIPK z drugim visokošolskim zavodom!*
* Del projektnih aktivnosti se mora **izvajati neposredno v lokalnem/regionalnem okolju, kjer je nastal izziv**, ki ga bo zastavljen projektni predlog skušal rešiti/izboljšati.
* Vsaj **en pedagoški mentor (**lahko se vključi več pedagoških mentorjev**, vendar iz različnih študijskih programov).**
* Vsaj **en strokovni sodelavec** (Partner 1 – OBVEZNO, če se vključi tudi Partner 2 mora le-ta zagotoviti strokovnega sodelavca).
* **Pogoji za vključitev študentov:**
	+ Posamezen študent lahko v okviru posameznega odpiranja sodeluje v enem projektu in ne glede na to, ali je že bil vključen v projekte v okviru razpisov ŠIPK in PKP 2016-2020.
	+ Pri izboru sodelujočih študentov dati prednost študentom, ki še niso sodelovali na projektih ŠIPK  v projektno skupino se lahko vključi največ 2 študenta, ki sta že sodelovala v prejšnjih projektih ŠIPK (PKP ne šteje). Preveriti, da so študenti dejansko vpisani v javno veljaven študijski program (ne sme biti vpisan na višješolski program ali pavzirati) ter pri formiranju študentske skupine preveriti, da sta samo 2 študenta, ki sta že sodelovala v prejšnjih projektih ŠIPK v okviru projektov UL ali drugih univerz oz. samostojnih visokošolskih zavodov!
* Pri merilu »interdisciplinarnost« in »binarnost« je treba ves čas trajanja projekta skladno z načrtovanim v vlogi:
* **zagotoviti interdisciplinarnost**: npr. če boste načrtovali, da študenti prihajajo iz 4 različnih študijskih področij po Klasius-P-16, je potrebno zagotoviti študente iz 4 različnih študijskih področij ves čas trajanja projekta,
* **zagotoviti binarnost**: npr. če boste načrtovali, da sta vsaj 2 študenta iz univerzitetnega programa 1. bolonjske stopnje in vsaj 2 študenta iz visokošolskega strokovnega študijskega programa 1. bolonjska stopnja, je potrebno to zagotoviti ves čas trajanja projekta.
* Kvota ur pri upravičenih stroških določena za celotno obdobje izvajanja projekta, vendar **minimalne zahteve poročanja vključenih oseb na mesečni ravni**.